Public procurement notice: Modification Of A Contract/Concession During Its Term
Published: 2022-01-14
Buyer: MVM Paksi Atomerőmű Zártkörűen Működő Részvénytársaság
Country: HU
Contract type: Supplies
Procedure: Negotiated procedure
CPV classification: 48100000 | 48820000: Servers | 71320000 | 72230000: Custom software development services | 72245000

Technical requirements: A projekt célja az MVM Paksi Atomerőmű Zrt. (a továbbiakban PAE) blokkjai hőtechnikai felügyeletének korszerűsítése a Data Reconciliation módszertan elvének bevezetésén keresztül, az on-line technológiai méréseken alapuló adatgyűjtés és az új módszer szerint elvégzett számítási eredmények megjelenítése és archiválása.
Az adategyeztetés elvén működő szoftver telepítése a PAE számítógépes szakértői hálózatára. A szoftvernek külön-külön az 1-4. blokkra modelleznie kell a primerköri és a szekunderköri hőkörfolyamatot, és ezt grafikusan is meg kell tudnia jeleníteni az adategyeztetett értékekkel együtt. A blokkszámítógépekről minden órában letöltésre kerülő tényleges mérések alapján, a mérések megadott bizonytalanságának felhasználásával az órás adatokra ki kell számítani az adategyeztetett értékeket. A letöltött adatok és a kiszámított értékek kerüljenek elmentésre. A szoftvernek alkalmasnak kell lennie arra, hogy az adategyeztetett értékek legalább öt évig visszamenőleg bármikor betölthetők és elemezhetők legyenek. Az eredmények grafikus megjelenítése mellett a szoftvernek alkalmasnak kell lennie trendelemzésre és biztosítania kell a blokkok egymással történő összevethetőségét is. A szoftvernek jeleznie kell azokat a méréseket, amelyek mért értéke az adategyeztetett értéknél a mérési bizonytalanságnál (95%-os konfidencia szinten) nagyobb mértékben tér el.
A jelen eljárás keretében 4 db, a Data Reconciliation módszertan elvén alapuló szoftver, 1 db szerver és összesen legalább 7 db különböző típusú szerver licenc beszerzésére kerül sor.
- Engedélyezési dokumentáció elkészítése: szükséges dokumentumok, nyilatkozatok elkészítése, Megrendelő részére történő átadása
- Szoftvertermékek és szolgáltatások megrendelői követelményeket igazoló és érvényesítő ellenőrzési terveinek elkészítése
Modellezés, számítások elvégzése, adatgyűjtés, -feldolgozás (blokkonként 180-200 db adat) és tárolás 5 évig, valamint a mért és a számított (adategyeztetett) értékek megjelenítése a Közbeszerzési műszaki leírás (a továbbiakban KML) 3.2. pontja szerint.
Nagy számban gyártott, szabványos, általánosan elterjedt, ipari referenciákkal rendelkező hardver és alapszoftver elemeket kell alkalmazni. A beépítendő eszközöknek támogatniuk kell a virtualizációs technológiát. Az eszközbeszerzések tervezése során az elérhető legújabb, specifikációnak megfelelő típusú hardvereket kell alkalmazni. Szerver esetén a Szakértői Hálózaton már meglévő Cisco UCS Blade keret szabad helyére illesztett Cisco UCS B200 M5 blade szerver (2 db Intel Xeon 6230 CPU, 128GB memória) használata vagy ezzel egyenértékű megoldás használata az előírás.
Szoftver alaplicencek tekintetében az időkorlátos, éves előfizetés nem megengedett, örökös, állandó licencek az elfogadottak. A licenceknek a PAE tulajdonába kell kerülniük.
A Vállalkozónak a telepítést követő 30 napon belül el kell végeznie a szoftver ellenőrző tesztelését (próbaüzem) a Megrendelő által jóváhagyott módszer szerint. A vállalkozó köteles a megrendelő részéről a próbaüzem során felmerülő esetleges módosítási igényeket a próbaüzem sikeres befejezését követő 60 napon belül pótmunka keretében elvégezni.
Legalább 8 fő részére oktatást kell tartani a KML 3.2. pontjában szereplő szoftverek használatáról, működtetéséről.
El kell készíteni a KML 3.2 pontjában szereplő szoftverek és hardver környezet teljes (felépítési, szoftver komponensek, működési, karbantartási, üzemeltetési, adatkapcsolati, hálózati), magyar vagy angol nyelvű dokumentációját a szerződés 5.2.4 pontjában meghatározottaknak megfelelően.
A tervezés, kivitelezés során figyelembe kell venni a vonatkozó jogszabályi és a nukleáris létesítmények nukleáris biztonsági követelményeiről és az ezzel összefüggő hatósági tevékenységről szóló 118/2011. (VII. 11.) Korm. rendelet 1-10. számú melléklete (NBSZ) előírásokban, generáltervezői dokumentumban, és nemzetközi szabványokban meghatározottakat. Az NBSZ, tervezői előírások betartása kötelező érvényű, a nemzetközi szabványok alkalmazására törekedni kell.
Az információbiztonsági előírások tekintetében a PAE vonatkozó szabályozásai, az atomenergia alkalmazása körében a fizikai védelemről és a kapcsolódó engedélyezési, jelentési és ellenőrzési rendszerről szóló 190/2011. (IX.19) Kormányrendelet, valamint az Országos Atomenergia Hivatal (OAH) által kiadott FV-18 útmutató megfelelő pontjai (szakértői rendszerek) az irányadók és betartandók.
1. Virtualizációs technológiát kell alkalmazni a rendszer összes szerverén. A teljes Szakértői Hálózatra nézve, kiterjesztve a jelen projekt során beépítendő elemekkel, egységes központi management szoftvert kell alkalmazni. Jelenleg alkalmazott szoftver: VMware vCenter.
2. A teljes rendszer rendelkezésre állása a tervezett karbantartást leszámítva, éves szinten nem lehet kisebb, mint 99%.


Winner: BTB Jansky GmbH